વર્લ્ડ હેલ્થ ઓર્ગેનાઈઝેશનના આંકડા મુજબ ૨૦૧૫ સુધીમાં ભારતમાં ૫ કરોડ ૬૬ લાખ લોકો ડિપ્રેશનનો ભોગ બનેલ છે. જે ભારતની કુલ વસ્તીના ૪.૫ ટકા જેટલા થાય છે. જ્યારે ૩૬ ટકા ભારતીય લોકો પોતાના જીવનમાં ક્યારેકને ક્યારેક ડિપ્રેશનનો ભોગ બનતા હોય છે. તમને એ જાણીને નવાઈ લાગશે કે કોર્પોરેટ સેક્ટરમાં કામ કરતા ૪૨.૫ ટકા લોકો ડિપ્રેશનનો ભોગ બનેલ છે. દેશમાં આત્મહત્યા પાછળનુ સૌથી મોટુ કારણ આ ડિપ્રેશન છે. સમગ્ર દુનિયામાં દર વર્ષે ૭,૮૮,૦૦૦ લોકો આત્મહત્યા કરે છે. જેમાંથી છઠ્ઠા ભાગના ભારતીય હોય છે. ૨૦૧૧થી ૨૦૧૫ દરમિયાન ભારતમાં ૬,૭૧,૧૧૮ લોકોએ આત્મહત્યા કરી હતી.